Filem Sony Marvel “Kraven” Tambah Aktor Veteran Russell Crowe
Pemenang Oscar Russell Crowe (Gladiator, Thor: Love and Thunder) menyertai Aaron Taylor-Johnson dalam filem Sony Marvel Kraven the Hunter, lapor The Hollywood Reporter. Taylor-Johnson (Nocturnal Animals, Tenet) akan memainkan peranan utama dalam filem terbaru Sony Marvel itu, dan tahun lalu, dia telah menandatangani kontrak untuk muncul dalam beberapa filem sebagai ‘villain’ Spider-Man. Menurut THR, walaupun butiran lanjut mengenai filem akan datang masih dirahsiakan, kebanyakkan watak utama “dikatakan ahli keluarga Kraven,” dengan sumber mencadangkan Crowe mungkin memainkan watak bapa kepada Kraven.  Dalam Kraven the Hunter, imigran Rusia Sergei Kravinoff (Taylor-Johnson), aka Kraven the Hunter, sedang melakukan misi untuk membuktikan bahawa dia adalah pemburu terhebat di dunia Calon Oscar J.C. Chandor (Triple Frontier) akan mengarahkan filem ini dari lakon layar yang ditulis oleh Richard Wenk (The Equalizer, The Magnificent Seven), Matt Holloway dan Art Marcum. Avi Arad dan Matt Tolmach akan berkhidmat sebagai penerbit. Kraven the Hunter akan menjadi babak seterusnya dalam Spider-Man Universe (SSU) milik Sony dan dijangka tayang pada 13 Januari 2023. Kraven the Hunter, atau nama sebenarnya Sergei Kravinoff, pertama kali diperkenalkan dalam halaman Amazing Spider-Man #15 pada tahun 1964. Seperti yang dicadangkan namanya, dia seorang pemburu yang mempunyai keupayaan luar biasa untuk mengesan mangsanya. Lebih 20 tahun kemudian, kisah muktamadnya, Kraven’s Last Hunt, menjadi detik penting dalam ‘canon’ Spider-Man yang panjang dan rumit.